Diari Oficial de la Generalitat Valenciana


Sumari del DOGV 9675, del 04-09-2023 (2023/9088)

ACORD de 24 d'agost de 2023, de la Direcció General de Patrimoni, d'incoació del procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència de Carmen Socorro Torres Climent. ABI 630/2021.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9675

Data del DOGV
:   04-09-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9088


Data del document
:   24-08-2023

Organisme emissor


Tipus de document
:   Acord

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

ACORD de 24 d'agost de 2023, de la Direcció General de Patrimoni, d'incoació del procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència de Carmen Socorro Torres Climent. ABI 630/2021. [2023/9088]  
Núm. d'expedient: ABI 630/2021  
Causant: Carmen Socorro Torres Climent  
DNI: \*\*\*\*459\*\*  
Lloc i data de la defunció: Castelló de la Plana, 3 de març de 2021  
  
Últim domicili: Castelló de la Plana  
  
Antecedents de fet  
La Conselleria d'Hisenda, Economia i Administració Pública ha tingut coneixement, mitjançant un escrit presentat en data 28 d'abril de 2021, amb número de registre d'entrada 1770, per Juan Antonio Gallen Dolz, de la defunció de Carmen Socorro Torres Climent. En l'escrit de presentació sol·licita que se li abone el premi del 10 % a què té dret.  
  
En la documentació aportada figuren: l'escrit de denúncia per herència intestada; el certificat de defunció de Carmen Socorro Torres Climent; el certificat d'alta en el padró en el qual es constata que va estar empadronada a l'Ajuntament de Castelló de la Plana; el certificat d'últimes voluntats de la causant, en el qual consta que no va atorgar testament; i el certificat del registre general d'assegurances de cobertura de defunció on consta la vigència de tres pòlisses de contractes d'assegurança.  
Aquesta administració sol·licita el certificat històric d'empadronament a l'Ajuntament de Castelló de la Plana; una vegada rebut, es constata que va estar empadronada a l'Ajuntament de Castelló de la Plana, i es compleixen els requisits de l'article 14.5 del Codi Civil: 5. El veïnatge civil s'adquireix: 2n. Per residència continuada de deu anys, sense declaració en contra durant aquest termini.  
Es requereix al denunciant, en data 14 de desembre de 2021, el certificat de defunció dels familiars de la causant fins al quart grau.  
  
Mitjançant un escrit presentat en data 13 de maig de 2021, amb registre d'entrada número 2102, per Miguel Joaquín Galindo Cercós, es comunica la defunció de Carmen Socorro Torres Climent. En l'escrit de presentació sol·licita que se li abone el premi del 10 % a què té dret.  
  
En la documentació aportada figuren: l'escrit de denúncia per herència intestada; el certificat de defunció de Carmen Socorro Torres Climent; el certificat d'últimes voluntats de la causant, en el qual consta que no va atorgar testament; el certificat del registre general d'assegurances de cobertura de defunció, on consta la vigència de tres pòlisses de contractes d'assegurança; el certificat en el qual es constata que va estar empadronada a l'Ajuntament de Castelló de la Plana; i la documentació de béns que formen el cabal hereditari.  
En data 30 de desembre de 2021 s'informa Miguel Joaquín Galindo Cercós de l'existència d'un expedient a nom de la causant, iniciat a conseqüència de la presentació d'una denúncia anterior per un altre particular.  
Amb registre d'entrada número 166, de data 14 de gener de 2022, Miguel Joaquín Galindo Cercós i Pilar Esquer Tomás presenten un escrit en el qual sol·liciten la suspensió de l'expedient previ, al·legant la possible existència d'un delicte per part de les persones que el van iniciar, atés que van tindre coneixement de la defunció de la causant a causa de les gestions sol·licitades per ells.  
Des d'aquesta direcció general s'informa els denunciants, perquè tots dos són familiars de la causant, que serà objecte d'estudi en el moment oportú el dret a premi; caldrà acreditar en tot cas no estar incurs en cap dels casos de l'article 3 del Decret 20/2019, de 15 de febrer, del Consell, i es traslladarà a l'Advocacia General de la Generalitat per a l'emissió de l'oportú informe si es considera necessari.  
Per un escrit presentat en data 21 de març de 2022, amb registre d'entrada número 1131, per Miguel Joaquín Galindo Cercós, es comunica la interposició d'una querella contra Juan Antonio Gallen Dolz i se sol·licita la suspensió de l'expedient fins que es resolga el conflicte judicialment, i un informe de l'Advocacia.  
Des d'aquesta Direcció General es comunica que no s'ha adoptat un acord d'incoació en els termes del Decret 20/2019, de 15 de febrer, del Consell; fins que no s'adopte l'esmentat acord, no s'iniciarà la investigació del cabal relicte de la causant, i obtinguda aquesta informació es valorarà l'acceptació o renúncia de l'herència; i en cas d'acceptació, és quan se sol·licitarà l'informe preceptiu a l'Advocacia sobre el possible dret a premi dels familiars de la causant.  
El 6 de maig de 2022, amb número de registre d'entrada 1784, Juan Antonio Gallen Dolz aporta una relació dels familiars de Carmen Socorro Torres Climent fins al quart grau i els certificats de defunció de l'àvia materna i dels pares de la causant.  
Mitjançant un ofici del Jutjat d'Instrucció número 4 de Castelló de la Plana, on se segueixen les diligències prèvies 275/2022, se sol·licita a aquesta direcció general que s'aporte a les actuacions un testimoniatge de les actuacions que componen l'ABI 630/2021, el qual es remet el 12 de juliol de 2023.  
De les actuacions prèvies resulta que no consta l'existència de persones amb dret a heretar, per la qual cosa és procedent iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
En compliment del que preveuen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i, atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, correspon incoar l'expedient per a la declaració d'herència intestada a favor de la Generalitat.  
  
Així, fent ús de les competències que m'atribueix l'article 14 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereua abintestada de Carmen Socorro Torres Climent, conforme amb el que es preveu en l'article 43.3 de la Llei 14/2003, de 10 d'abril, de patrimoni de la Generalitat; en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i en els articles 20 i següents de la Llei 33/2003, de 3 de novembre, de patrimoni de les administracions públiques.  
  
Segon  
Realitzar els actes i comprovacions que calguen per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la persona causant i els seus béns i drets.  
A aquest efecte, si aquesta documentació no ha sigut remesa per l'òrgan judicial o persona titular de la notaria, se sol·licitarà a les autoritats i personal funcionari públic, registres i la resta d'arxius públics, la informació sobre la persona causant i els béns i drets de la seua titularitat que calguen per a la millor instrucció de l'expedient.  
  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la persona causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la persona causant, o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 24 d'agost de 2023.- El director general de Patrimoni: Antonio Joaquín Woodward Poch.